شەفەق نیوز/ سەرچەوەیگ
ئەمنی لە دیالە، ئمڕوو شەممە، خەوەردا لە رفیان مامووستایگ خانەنشین و دزیکردن پویل
و تەڵا لە ناوڕاس بەعقوبە، و هەمیشە گ ١٨ کەس لە چزدەرەیل ئەلیکتڕۆنی لە هەفت پارێزگا
دەسگیر کریان.
سەرچەوەگە ئەرا
ئاژانس شەفەق نیوز وت: چەکدارەیلیگ نەناسریاگ پەلامار ماڵ مامووستایگ خانەنشین لە ناوچەی
بەعقوبە جیۆە دان، و دەس نانە بان پویل وتەڵای و وەرەو شوین نادیاریگ رفاننەی.
وتیش؛ وەچەودیەلیگ
باس کردن ک وەرجە ماوەی کەمیگ ئی مامووستای رفیایە ماڵەگەی فرووشتگە، و هێزە ئەمنیەیلە
هانە مینەکردن وەخاتر ئازادکردنی و گلەوداین پویل و تەڵایلی.
لە چینیگ هاوشیوە؛
چەکدارەیلیگ تەقە وەر پیاو سی ساڵانیگ لە ناوچەی دورلسفر لە قەزای موقدادیە کردن ک
زەخمداری کردن.
و لەناوڕاس خود
قەزاگە، کابرایگ مەدەنی کەفتە وەر رووداویگ هاتوچوو، و وەرەو خەسەخانە بریا.
لەلاییگ تر، شانەی
راگەیانن ئەمنی لە بەیاننامەیگ رەسیە ئاژانس شەفەق نیوز وت: لە بنەمای سکاڵایل کەلەلایەن
بڕێ دوێەت، مەفرەزیل دەزگلی ئەمن نیشتمانی تەقەلایل هەواڵگری خەسەو کردن، و کوڵەیل
توکمە وەگورەی یادداشتەیل دادوەری گردن، تا شەش کەس لەوانەگ چزدان ئەلیکتڕۆنی وە ژنەیلە
کەن وەرانوەر پویل لە پارێزگای کەربەلا.
وتیش؛ مەفرەزیل
دەزگاگە لە پارێزگایل کەرکوک، و ئەنبار، و موسنا، و واسیت، و نەجەف، و بەسرە، ١٢ کەس
دەسگیر کردن،  ک چز ژنەیلە دانە ئەگەر پویل
وەپیان نەیەن، وێنەیلیان بڵاو کەن.
